**PROCES – VERBAL**

**al şedinţei extraordinare de îndată a Consiliului Local al oraşului Drăgăneşti-Olt**

**din data de 14.10.2022**

Şedinţa extraordinară de îndată a Consiliului Local Drăgăneşti-Olt a fost întrunită în baza dispoziţiei de convocare nr.482/14.10.2022 la iniţiativa domnului primar, Tudorică Marian-Viorel şi s-a desfăşurat în sala de şedinţe a Primăriei orş. Drăgăneşti-Olt, începând cu orele 11:00.

1. **PREZENŢĂ ŞI PARTICIPARE**

Au răspuns prezent un număr de 14 consilieri locali în funcţie. Absenți d-nul Prundeanu Narcizel, d-nul Tobescu Dorel și d-na Manea Naidin Laura Loredana.

Din partea Primăriei orş. Drăgăneşti-Olt participă d-nul Primar Tudorică Marian-Viorel și d-nul Jidovu Laurenţiu, secretar al localităţii care este asistat în notarea discuţiilor de şedinţă de d-nul Jianu Marius, consilier – Compartiment Administraţie publică din cadrul Primăriei orş. Drăgăneşti-Olt.

1. **PROCESUL-VERBAL AL ŞEDINŢEI DE CONSILIU ANTERIOARE**

D-nul preşedinte de şedinţă, consilier Mocioacă Ilie, supune la vot procesul-verbal al ședinței ordinare din data de 28.09.2022, înregistrându-se 14 voturi pentru (unanimitate).

D-nul preşedinte de şedinţă, consilier Mocioacă Ilie, supune la vot procesul-verbal al ședinței extraordinare de îndată din data de 07.10.2022, înregistrându-se 13 voturi pentru și 1 abținere (d-na Dobre Violeta -neparticipant la respectiva ședință).

**III. APROBAREA ORDINII DE ZI**

D-nul preşedinte de şedinţă, consilier Mocioacă Ilie, dă citire ordinii de zi după cum urmează :

1. Proiect de hotărâre referitor la: ***„aprobarea proiectului “Dotarea cu echipamente și***

***infrastructură ITS la nivelul Orașului Drăgănești-Olt” și a cheltuielilor aferente acestuia, în vederea finanțării în cadrul Planului Național de Redresare și Reziliență, Componenta 10 – Fondul local, I.1.2 - Asigurarea infrastructurii pentru transportul verde – ITS/alte infrastructuri TIC”.***

*Iniţiator proiect, Primar, Ing. Marian-Viorel TUDORICĂ*

1. Proiect de hotărâre referitor la: ***„modificarea componenței Comisiei pentru activități științifice, social-culturale, învățământ, sănătate, activități sportive, agrement, de familie și asistență socială din cadrul Consiliului Local al Orașului Drăgănești-Olt”.***

*Iniţiator proiect, Primar, Ing. Marian-Viorel TUDORICĂ*

1. Proiect de hotărâre referitor la: ***„înlocuirea unui membru în Consiliul de administraţie al Liceului teoretic Tudor Vladimirescu - Drăgănești-Olt”.***

*Iniţiator proiect, Primar, Ing. Marian-Viorel TUDORICĂ*

1. Proiect de hotărâre referitor la: ***„actualizarea reprezentanților Consiliului Local al***

***Orașului Drăgănești-Olt în Comisia de verificare și acordare a punctajelor solicitanților de locuințe A.N.L., în vederea stabilirii ordinii de priorități”.***

*Iniţiator proiect, Primar, Ing. Marian-Viorel TUDORICĂ*

D-nul preşedinte de şedinţă, consilier Mocioacă Ilie, supune la vot ordinea de zi, înregistrându-se 14 voturi pentru (unanimitate).

**IV.DEZBATEREA ORDINII DE ZI.**

1. **Aprobarea proiectului “Dotarea cu echipamente și infrastructură ITS la nivelul Orașului Drăgănești-Olt” și a cheltuielilor aferente acestuia, în vederea finanțării în cadrul Planului Național de Redresare și Reziliență, Componenta 10 – Fondul local, I.1.2 - Asigurarea infrastructurii pentru transportul verde – ITS/alte infrastructuri TIC**.

D-nul preşedinte de şedinţă, consilier Mocioacă Ilie, acordă cuvântul preşedinţilor de comisii.

D-nul Ghica Ionuț, secretar comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul Primar – „Avem ocazia să ne înscriem cu acest proiect în P.N.R.R.. Componenta 10 se leagă de proiectul cu autobuzele electrice, cu stații inteligente votat într-o ședință anterioară. Am vrea să mai venim cu o completare: sistem de semaforizare, sistem de monitorizare trafic. În momentul acesta, noi nu putem să luăm camere de supraveghere. Nu mai avem bani pentru asta. Putem să ne legăm de acest proiect și să punem camere în oraș, legate de monitorizarea traficului, sisteme de informare a participanților la trafic, subsistem de avertizare privind adaptarea vitezei și centrul de comandă și control. Proiectul se va depune astăzi de la ora 12.00. Aceasta este urgența.”

D-nul viceprimar – „Banii au fost alocați de la Ministerul Dezvoltării, dată trecută, pe județ 3,8 milioane. În această sumă am prins internatul și autobuzele electrice. Tot în Componenta 10 sunt și măsurile acestea.”

D-nul Primar – „Mai sunt niște diferențe de sume, dacă le prindem. Dacă ne înscriem asta nu înseamnă că este și aprobată cererea. Nu avem posibilitate să punem camere de luat vederi în oraș pe alt proiect.”

D-nul Ghica Ionuț - „Nu putem să facem proiect pentru înlocuirea echipamentelor?”

D-nul Primar – „Înlocuirea echipamentelor dacă s-ar face, cu bani din bugetul local s-ar realiza. De ce să plătim noi 2 mld., când putem să-i luăm din altă parte? Dacă avem posibilitatea asta?”

D-nul Ghica Ionuț - „Mă gândesc că vor fi camere pentru zonele foarte circulate, nu și pentru zonele din exterior.”

D-nul Primar – „Prindem proiectul acesta alături de cel cu autobuzele electrice.”

D-nul preşedinte de şedinţă, consilier Mocioacă Ilie, supune la vot proiectul de hotărâre, înregistrându-se 14 voturi pentru (unanimitatea celor prezenți).

1. **Modificarea componenței Comisiei pentru activități științifice, social-culturale, învățământ, sănătate, activități sportive, agrement, de familie și asistență socială din cadrul Consiliului Local al Orașului Drăgănești-Olt.**

D-nul preşedinte de şedinţă, consilier Mocioacă Ilie, acordă cuvântul preşedinţilor de comisii.

D-na Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul preşedinte de şedinţă, consilier Mocioacă Ilie – „O propun pe d-na Manea Naidin Laura Loredana ca înlocuitor al d-nului Matei.”

D-nul preşedinte de şedinţă, consilier Mocioacă Ilie, supune la vot propunerea, înregistrându-se 14 voturi pentru (unanimitate).

D-nul preşedinte de şedinţă, consilier Mocioacă Ilie, supune la vot proiectul de hotărâre, înregistrându-se 14 voturi pentru (unanimitate).

1. **Înlocuirea unui membru în Consiliul de administraţie al Liceului teoretic Tudor Vladimirescu - Drăgănești-Olt.**

D-nul preşedinte de şedinţă, consilier Mocioacă Ilie, acordă cuvântul preşedinţilor de comisii.

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-na Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul Viceprimar – „O propun pe d-na Spătaru Ioana în locul d-nului fost consilier Matei.”

D-nul preşedinte de şedinţă, consilier Mocioacă Ilie, supune la vot propunerea, înregistrându-se 13 voturi pentru (d-na Spătaru Ioana nu votează).

D-nul preşedinte de şedinţă, consilier Mocioacă Ilie, supune la vot proiectul de hotărâre, înregistrându-se 14 voturi pentru (unanimitate).

1. **Actualizarea reprezentanților Consiliului Local al Orașului Drăgănești-Olt în Comisia de verificare și acordare a punctajelor solicitanților de locuințe A.N.L., în vederea stabilirii ordinii de priorități.**

D-nul preşedinte de şedinţă, consilier Mocioacă Ilie, acordă cuvântul preşedinţilor de comisii.

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-na Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul preşedinte de şedinţă, consilier Mocioacă Ilie – „O propun pe d-na Manea Naidin Laura Loredana în locul d-nul Matei.”

D-nul preşedinte de şedinţă, consilier Mocioacă Ilie, supune la vot propunerea, înregistrându-se 14 voturi pentru (unanimitate).

D-nul preşedinte de şedinţă, consilier Mocioacă Ilie, supune la vot proiectul de hotărâre, înregistrându-se 14 voturi pentru (unanimitate).

**V. ÎNCHEIEREA ŞEDINŢEI DE CONSILIU**

D-nul preşedinte de şedinţă, consilier Mocioacă Ilie, mulţumeşte consilierilor pentru participare şi considerând că s-au atins principalele probleme puse în discuţie, propune consilierilor încheierea lucrărilor şedinţei extraordinare de îndată.

Drept pentru care a fost încheiat prezentul proces – verbal în cadrul şedinţei extraordinare de îndată a Consiliului Local Drăgăneşti-Olt.

 ***Preşedinte de şedinţă, Contrasemnează,***

 ***Consilier Secretar***

 ***Mocioacă Ilie Jr. Jidovu Laurenţiu***

 ***Întocmit,***

 ***Cons. Jianu Marius***